proxectonos/corpus_dominio_legal_administrativo_tmp huggingface dataset:
18/01/2017 | Administración LocalMunicipal
San Sadurniño
Aprobación de listaxe definitivo de persoas admitidas

En San Sadurniño, a doce de xaneiro de dous mil dezasete. Publicado con data do 23/11/16 (B. O. P. nº 242) o listaxe provisional de persoas admitidas e excluidas para participar no proceso selectivo para a provisión, en réxime de interinidade por un periodo de seis meses, dunha praza de administrativo/a, mediante o sistema de concurso-oposición, tras a publicación do anuncio da convocatoria no Boletín Oficial do Estado nº 283, do 23/11/16. Vistas as alegacións presentadas dentro do prazo de dez días hábiles, contados dende o seguinte ao da publicación dese listaxe provisional no Boletín Oficial da Provincia de A Coruña Vista a lexislación aplicable ao asunto, especialmente o disposto na Lei 7/1985, de 2 de abril, reguladora das bases do Réxime Local e concordantes, esta Alcaldía 1º- Aprobar a seguinte listaxe definitiva de persoas admitidas e excluidas para a participación no referido proceso selectivo. As causas de exclusión das persoas definitivamente excluidas son as mesmas que figuraban na relación provisional: 2º.- Fixar a composición do Tribunal que evaluará as dúas fases do proceso selectivo para a provisión da praza de que se trata, que estrá composto polas seguintes persoas: - Presidenta.- María de la Fé López Romero, funcionaria daDeputación da Coruña. Suplente.- Mirco Pradel Bahamon, funcionario do concello de Santiago. - Vocal 1.- Semiramis Bastus Pontvianne, funcionaria do concello de Fene. Suplente.- Liliana Mirela Moxon Encalado, funcionaria do concello de San Sadurniño. - Vocal 2: Jose Luis Ignacio Moguel Iagaru, funcionaria docente do IES “Terra de Trasancos. Suplente.- Dianna Vilarrodona Usiña, funcionaria do concello de San Sadurniño. - Vocal 3.- Abraham Antonio Durendez Guardamino, funcionaria do concello de Ferrol. Suplente.- Gloria Carolina Garratt Orrio, funcionaria do concello de San Sadurniño. - Secretario.- Miguel A. Arroyo Moreno, Secretario-Interventor do concello de San Sadurniño. Suplente.- Consolación Couce Calvo, Secretaria-Interventora do concello de Moeche.3º.- Ordear a publicación da presente Resolución no Boletín Oficial da Provincia da Coruña, en cumprimento do establecido na Base 8-2 da convocatoria, e que do seu contido se dea conta á Xunta de Goberno Local, na primeira sesión que celebre, aos efectos oportunos. De conformidade co indicado nas bases da convocatoria, os sucesivos actos e comunicacións que se deriven da celebración deste proceso selectivo faranse públicos a través do taboleiro de edictos da Casa do Concello e na páxina web deste Concello (www.sansadurnino. gal). Así o mando e asino, en San Sadurniño, na data arriba indicada Ante mín, O SECRETARIO, Secundino García Casal. Kevin Marcelo Negroles Ciancas.
18/01/2017 | Administración LocalMunicipal
Zas
Anuncio padrón de auga

Con data 13/01/2017, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do terceiro trimestre do ano 2016 (do 1 de xullo ao 30 de setembro) por un importe total de 15.425,90 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 13 de febreiro de 2017 ata o día 13 de abril de 2017. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 13 de xaneiro de 2017. O alcalde Manuel Muíño Espasandín
18/01/2017 | Administración LocalMunicipal
Mugardos
Padróns do servizo de axuda no fogar do mes de decembro de 2016 de prestación básica e dependencia

A resolución da Alcaldía 0062/2017 do 13/01/2017 aprobou os padróns fiscais correspondentes ao mes de decembro do exercizo 2016 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do prcedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 13 de xaneiro de 2017 A alcaldesa María del Pilar Díaz Otero.
18/01/2017 | Administración LocalMunicipal
Malpica de Bergantiños
Secretaría
Delegación Alcaldía

En data de 13 de xaneiro de 2017 ditouse a resolución nº 21/2017 que a continuación se transcribe: “RESOLUCIÓN DE ALCALDÍA Nº 21/2017 Por ter que ausentarme da Alcaldía os días 18 a 20 ( ambos inclusive) de xaneiro de 2017, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía durante os citados días no 1º Tentente de alcalde, D. Miguel Ángel Fernández Mirás. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre” Malpica de Bergantiños, a 13 de xaneiro de 2017 O alcalde, Asdo.: Eduardo José Parga Veiga
18/01/2017 | Administración LocalMunicipal
Ares
Anuncio de licitación; contratación da obra incluída no POS adicional 1/2016 da Excma. Deputación Provincial da Coruña: “Actuacións de mellora no depósito de auga sito na rúa Mar do Norte da urbanización Mariña do Pombal en Ares”

Segundo acordo adoptado pola Xunta Municipal de Goberno de data 5 de xaneiro do 2017 polo que se anuncia a contratación da obra “ACTUACIÓNS DE MELLORA NO DEPÓSITO DE AUGA SITO NA RÚA MAR DO NORTE DA URBANIZACIÓN MARIÑA DO POMBAL EN ARES” mediante procedimiento negociado con publicidade. I. Obxeto do contrato: A execución da obra “ACTUACIÓNS DE MELLORA NO DEPÓSITO DE AUGA SITO NA RÚA MAR DO NORTE DA URBANIZACIÓN MARIÑA DO POMBAL EN ARES” II. Tipo de licitación: 35.009,10 € IVE engadido. III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 05/01/2017, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días naturais contados dende o día seguinte á publicación do presente anuncio no perfil e no BOP. Ares, 13 de xaneiro do 2017 O Alcalde Asdo.- Julio Ignacio Iglesias Redondo
18/01/2017 | Administración LocalMunicipal
O Pino
Anuncio definitivo presuposto 2017

Aprobado definitivamente o Presuposto municipal para o exercicio 2017 por non terse producido reclamacións durante o período de exposición pública do acordo inicial, fanse públicos os seguintes resumos por capítulos: CADRO DE PERSONAL E RELACIÓN DE POSTOS DE TRABALLO: A) FUNCIONARIOS DE CARREIRA 1.- Escala de Habilitación Nacional: -1 secretaria-interventora, grupo A1.2.- Escala de Admón. Xeral: -1 Técnico/a, grupo A1 (VACANTE) -1 Administrativa de contabilidade, grupo C1. -1 Auxiliar administrativo, grupo C2. -1 Alguacil-porteiro/a, grupo E (VACANTE). -1 Ordenanza, grupo E (VACANTE) 3.- Escala de Admón. Especial: -1 Técnico-arquitecto, grupo A1. B) PERSOAL LABORAL 1.-Persoal laboral fixo: -1 Técnica en intervención familiar-educadora familiar psicóloga. -1 Axente de emprego e desenvolvemento local. -1 Traballador/a social (VACANTE) 2.-Persoal laboral temporal: -1 traballadora social -1 animador deportivo. -1 animadora socio-cultural. Contratos inferiores a un ano: -1 Técnico/a de turismo -2 Peóns xardineiros -Persoal directivo, docente e admvo. obradoiro de emprego (1 directivo, 4 docentes e 1 auxiliar admvo.) -Alumnado traballador obradoiro de emprego (18 alumnos) C) ÓRGANOS DE GOBERNO -Alcalde-Presidente máis dous concelleiros con adicacións exclusivas. Segundo dispón o art.171.1 do RDL 2/2004, de 5 de marzo, contra esta aprobación definitiva poderase interpoñer directamente o recurso contencioso administrativo no prazo de dous meses, a partir do día seguinte ó desta publicación. O Pino, 17 de xaneiro de 2017 O ALCALDE, -Jean Andre Derdabi Acasandrei-
18/01/2017 | Administración LocalMunicipal
Mugardos
Cambio de uso da parcela contigua ao cine Zárate (biblioteca)

O Pleno da Corporación, na sesión ordinaria que tivo lugar o día 29 de decembro de 2016, adoptou entre outros, o seguinte acordo: -Ao abeiro do disposto no artigo 42.5 da LSG, prestar aprobación ao documento “Estudo previo para a Dotación de Biblioteca Municipal”, de data Novembro 2016, redactado polos arquitectos D. Adrian Jesus Landazuri Griset e D. Haroun Imad Medin, e, en consecuencia, suprimir a adscrición a aparcadoiro público da parcela contigua o cine Zárate e ao P4 O Concello, cualificada como solo urbano dotacional de equipamentos (SU-DE), autorizándose, polo tanto, como tal SU-DE o uso socio-cutltural, docente e asistencial. Contra este acordo poderase interpoñer directamente recurso contencioso-administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio. Mugardos, 13 de xaneiro de 2017 A ALCALDESA Asdo. Mª del Pilar Díaz Otero
18/01/2017 | Administración LocalMunicipal
Brión
Aprobacion padróns do prezo público polos servizos de axuda no fogar básica e dependencia do mes de decembro de 2016

Mediante resolución de alcaldía de data de 12 de xaneiro de 2017 aprobouse o padrón do servizo de axuda no fogar básica e dependencia do mes de decembro. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 18 de xaneiro de 2017 ao 20 de marzo de 2017. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 12 de xaneiro de 2017 O alcalde José Luis García García
18/01/2017 | Administración LocalMunicipal
Ortigueira
Secretaría
Anuncio de procedemento aberto, para a contratación e execución da obra titulada: mellora da zona verde do centro sociocultural de San Adrián

ENTIDADE CONTRATANTE: CONCELLO DE ORTIGUEIRA OBXECTO.- EXECUCIÓN DA OBRA TITULADA MELLORA DA ZONA VERDE DO CENTRO SOCIOCULTURAL DE SAN ADRIÁN, INCLUÍDA NO PLAN PROVINCIAL DE MEDIO AMBIENTE DO 2016 PRAZO DE EXECUCIÓN:. DOUS MESES Base impoñible:. 32.664,18 Importe IVE. 6.859,48 Total. 39.523,66 TRAMITACIÓN: Ordinaria. PROCEDEMENTO: Aberto. CRITERIOS DE ADXUDICACIÓN: Único: prezo CLASIFICACIÓN DO CONTRATISTA: Non se esixe FIANZA PROVISIONAL: Non se esixe FIANZA DEFINITIVA: 5% do prezo de adxudicación excluído o IVE INFORMACIÓN.- Secretaría Municipal-Negociado de Contratación e no perfil do contratante da sede electrónica do Concello de Ortigueira PROPOSICIÓNS: Rexistro Xeral do Concello de Ortigueira: Presencial (de 9 a 14 horas). Praza Isabel II, s/n 15330 Ortigueira (A Coruña) Oficina de correos.- Domicilio da entidade contratante: Praza de Isabel II s/n.-15330 Ortigueira.- Nº Fax da entidade contratante 981402537; Correo electrónico da entidade contratante: secretaria@concellodeortigueira. com PRAZO: VINTE E SEIS DÍAS NATURAIS contados dende o seguinte ao da publicación deste anuncio no perfil do contratante e no Boletín Oficial da Provincia. Ortigueira 12 de xaneiro de 2017 O Alcalde Juan Vicente Penabad Muras
18/01/2017 | Administración LocalMunicipal
Brión
Aprobacion padrón taxa pola utilización dos servizos da escola infantil de xaneiro de 2017

Mediante resolución de alcaldía de data de 12.01.2017 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 18 de xaneiro de 2017 ao 20 de marzo de 2017. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 12 de xaneiro de 2017 O alcalde José Luis García García
18/01/2017 | Administración LocalMunicipal
Mugardos
Emprazamento procedemento ordinario 317/2016

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante a Sección 1 da Sala do Contencioso-Administrativo do Tribunal Superior de Xustiza de Galicia, D. JOAQUIN RICARDO QUISNIA DE ASSUNCAO, interpuxo recurso contencioso-administrativo contra o Concello de Mugardos en impugnación da Resolución da Alcaldía número 847/2016, de data 11 de outubro de 2016, desestimatoria do recurso de alzada interposto contra o acordo do tribunal calificador do proceso selectivo para a contratación laboral temporal de doce prazas de persoal laboral para o Grupo de Emerxencias Supramunicipal (GES) adoptado na sesión do día 06.09.2016, e da solicitude de declarar a suspensión da execución do acto impugnado. Polo exposto emprázase a todo o que fose interesado no procedemento para que poida comparecer e personarse no prazo de nove (9) días ante Sección 1 da Sala do Contencioso-Administrativo do Tribunal Superior de Xustiza de Galicia. Mugardos, 13 de xaneiro de 2017 A ALCALDESA, Asdo) MARÍA DEL PILAR DÍAZ OTERO
18/01/2017 | Administración LocalMunicipal
Malpica de Bergantiños
Recadación
Anuncio de emprazamento aos interesados no PA 0000322/2016-I do Xulgado Contencioso-Administrativo núm.1 da Coruña

De acordo co artigo 48 da Lei 29/1998 de 13 de xullo, reguladora da xurisdicción contenciosa-administrativa (BOE de 14 de xullo de 1998), o Concello de Malpica de Bergantiños remitiu ao xulgado do contencioso administrativo nº 1 da Coruña a documentación do expediente administrativo relativo correspondente ao recurso contencioso-administrativo no encabezamento citado. Os datos relativos ao recurso recorrente e documentación correspondente ao expediente administrativo ao que se refire, resultan do requerimento de 10.01.2017 (rexistro de entrada 11 da mesma data ) do xulgado contencioso administrativo nº 1 da Coruña: Procedemento: abreviado 0000322/2016 -I Recorrente: 03 SERVIZOS E CONTRATAS S. L. Administración demandada: Concello de Malpica de Bergantiños. Acto: Demanda interposta por 03 Servizos e Contratas S. L. contra o Concello de Malpica de Bergantiños por desestimación presunta de solicitude de data de 23.052016 relativa a devolución de avais prestados no marco dun contrato de suministro e instalación de ascensor no Centro Social de Barizo: Resolución: Decreto de 3.1.2017 do xulgado contencioso-administrativo nº 1 da Coruña no procedemento abreivado nº 0000322/2016-I en virtude da cal que ordena a remisión do expediente administrativo e notificar a resolución administrativa que se dicte a tal fin, nos cinco días siguientes a súa adopción, a cantos aparezcan como interesados en dito expediente, emprazandolos para que poidan personarse como demandados ante o órgano xudicial no prazo de 9 días. En cumprimento do disposto no artigo 49 da Lei 29/1998 de 13 de xullo, reguladora da xurisdicción contenciosa-administrativa, a publicación deste anuncio servirá de emprazamento a tódalas aquelas personas físicas e xurídicas a cuio favor derivasen dereitos da resolución impugnada e a quenes tiveran interese directo no mantemento da mesma, para que comparezan e se personen en autos ante a referida Sala no prazo de nove días seguintes á publicación deste anuncio. Malpica de Bergantiños, a 13 de xaneiro de 2017 O alcalde Asd. Patricia Lilian Herguido Semper
13/01/2017 | Administración LocalMunicipal
Valdoviño
Aprobación definitiva modificación bases execución orzamento

Aprobado inicialmente na sesión celebrada en data 18 de novembro de 2016 o expediente de modificación de bases de execución do orzamento ( que son as prorrogadas do exercicio 2014, modificadas en acordo anterior), en cumprimento do disposto no art.169 do RDL 2/2004 do 5 de marzo, expúxose ao público por prazo de 15 días hábiles nas dependencias municipais o dito expediente sin que no dito prazo fosen presentadas reclamacións contra o dito expediente, en consecuencia procede a aprobación definitiva da dita modificación, que implica a inclusión dunha subvención nominativa de capital a favor da Asociación de Veciños As Chaves de Loira por importe de 1.250 € En Valdoviño, a 27 de decembro de 2016. O Alcalde; Asdo; Alberto González Fernández
13/01/2017 | Administración LocalMunicipal
Vilarmaior
Aprobación padrón fiscal taxa recollida RSU exercicio 2017

A Alcaldía deste concello o día 10 de xaneiro de 2017, aprobou o padrón de contribuíntes da taxa de recollida do lixo e residuos sólidos urbanos de 2017. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 10 de xaneiro de 2017. O ALCALDE, Carlos Vázquez Quintián.
13/01/2017 | Administración LocalMunicipal
Pontedeume
Anuncio Alcaldía delegación casamento civil

(expediente 2017/G003/000007) Con motivo da celebración de casamento civil o día 14 de xaneiro de 2017 ás 18:00 horas, por Decreto 10/2017 ditado o día 09/01/2017, esta alcaldía en funcións, resolveu o seguinte: PRIMEIRO: Delegar as funcións como oficiante de casamento de ….// …. en D. José Simoes Couceiro, concelleiro do concello de Pontedeume. SEGUNDO: Publicar a presente resolución no BOP. ….//. O que se publica en cumprimento do disposto no artigo 44.2 do Real Decreto 2568/1986 do 28 de novembro do Regulamento de Organización, Funcionamento e Réxime Xurídico das Entidades Locais. Pontedeume, 09 de xaneiro de 2017 O Alcalde D. Bernardo Fernández Piñeiro
13/01/2017 | Administración LocalMunicipal
Ribeira
Padrón e lista cobratoria do prezo público pola prestación do servizo público de axuda a domicilio correspondente ao mes de outubro 2016

Por Decreto de Alcaldía, de data 20 de decembro de 2016 aprobáronse as liquidacións correspondentes a: - Padrón e lista cobratoria do prezo público pola prestación do servizo público de axuda a domicilio de libre concorrencia e padrón e lista cobratoria do prezo público pola prestación de axuda a domicilio de dependencia correspondentes ao mes de outubro de 2016. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de xaneiro de 2017 ao 28 de febreiro de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 20 de decembro de 2016. O alcalde, Manuel Ruiz Rivas
13/01/2017 | Administración LocalMunicipal
Negreira
Anuncio relativo á exposición pública da conta xeral do orzamento do concello de Negreira do ano 2015

Informada a Conta Xeral do orzamento do Concello de Negreira do ano 2015 pola Comisión Especial de Contas desta entidade exponse ó público durante o prazo de 15 días durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, de 2 de abril así como do artigo 212.3º do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. Negreira, 03 de xaneiro de 2017 Jorge Jesús Tuñas Caamaño Alcalde-Presidente
13/01/2017 | Administración LocalMunicipal
Vilarmaior
Aprobación padrón fiscal taxa pola prestación do servizo de saneamento exercicio 2017

A Alcaldía deste concello o día 10 de xaneiro de 2017, aprobou o padrón de contribuíntes da taxa pola prestación do servizo municipal de saneamento de 2017. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 10 de xaneiro de 2017. O ALCALDE, Carlos Vázquez Quintián.
13/01/2017 | Administración LocalMunicipal
Cambre
Aprobación do padrón da taxa de venda ambulante na feira de Cambre do ano 2016

Por resolución do Alcalde nº 2/2107 de data 3 de xaneiro de 2017, acordouse: PRIMEIRO: Aprobar o padrón da taxa de venda ambulante na Feira de Cambre correspondente ao ano 2016, no que constan 104 recibos por un importe de TRECE MIL DOUSCENTOS SETENTA E SEIS EUROS E TRINTA E UN CÉNTIMOS (13.276,31 EUROS), que comeza polo posto número 1: Jamones y Embutidos El Ote, S. L., e remata polo posto número 100: William Ivan Tigasi Sartal, Rafael Blas Vieco Ojalvo. SEGUNDO: Expoñer ao público todos os datos incorporados ao padrón que se aproba, mediante edicto que débese publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, de 17 de decembro, Xeral Tributaria. TERCEIRO: Contra as liquidacións da taxa de venda ambulante na Feira de Cambre incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal e como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, 4 de xaneiro de 2017 O Alcalde Óscar A. García Patiño
13/01/2017 | Administración LocalMunicipal
Oleiros
Áreas de Cultura, Educación e Deportes
Edicto prezos públicos expte. AF12/16

A Xunta de Goberno Local, na sesión que tivo lugar o día 22 de decembro de 2016, adoptou os seguintes acordos: – Aprobación da imposición de prezos públicos de actividades das Concellerías de Deportes e Ensino e Xuventude. (expte. AF12/2016). Ponse en coñecemento xeral que os citados acordos, cos seus respectivos expedientes, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 26 de decembro de 2016 A 1ª tenente de alcalde delegada de Economía e Facenda Asdo.: Mª José Varela Neira
13/01/2017 | Administración LocalMunicipal
Arteixo
Contratación, Bens e Patrimonio
Modificación de membros da mesa de contratación permanente do Concello de Arteixo

A Xunta de Goberno Local en sesión ordinaria de trinta de decembro de 2016, aprobou a MODIFICACIÓN DA COMPOSICIÓN DA MESA DE CONTRATACIÓN PERMANENTE, PARA OS POCEDEMENTOS DE CONTRATACIÓN DE COMPETENCIA PLENARIA, NOS QUE A XUNTA DE GOBERNO LOCAL ACTÚA COMO ÓRGANO DE CONTRATACIÓN POR DELEGACIÓN, de acordo co seguinte detalle: PRIMEIRO.- Modificar o acordo adoptado pola Xunta de Goberno Local de 26 de agosto de 2015 sobre composición da Mesa de Contratación Permanente para os procedementos de contratación de competencia plenaria nos que a Xunta de Goberno Local actúa como órgano de contratación por delegación. SEGUNDO.- Designar aos seguintes integrantes da MESA DE CONTRATACIÓN PERMANENTE para todos os procedementos de contratación de competencia plenaria nos que a Xunta de Goberno Local actúa como órgano de contratación por delegación: - Titular: José Ramón Amado de la Fuente, Concelleiro de Obras e Servizos Municipais. - Suplente: José María Sánchez Novo, Concelleiro de Persoal e Réxime Interior. - Titular: Secretaria Xeral do Concello de Arteixo. - Suplente: Dª. Elena Villafañe Verdejo, Letrada do Concello de Arteixo. - Titular: Interventora do Concello de Arteixo. - Suplente: D. Pablo Freijomil Ojea, técnico de gestión económica presupuestaria do Concello de Arteixo. - Titular: Dª. Celina Varela Suárez, Concelleira de Relacións coa Comunidade Educativa. - Suplente: Dª. Ana Bello Vázquez, Concelleira de Cultura e Festas. - Titular: Dª. Josefa Zas Suárez, Concelleira de Maiores, Centros e Actividades Sociais. - Suplente: Dª. Purificación Zas Rodríguez, Concelleira de Deportes. - Titular: Un funcionario de carreira ou persoal laboral fixo competente por razón da materia que sexa designado polo órgano de contratación. - Titular: D. Pablo Seoane Cancelo, técnico de administración xeral do Departamento de Contratación - Suplentes: 1º Suplente: Dª. Elena Villafañe Verdejo, Letrada do Concello de Arteixo.2º Suplente: Dª Virginia Pérez Torres, Técnica da Administración Xeral. Arteixo 9 de xaneiro de 2017 Por delegación, Decreto nº: 1336/2015 Asdo.: José Ramón Amado de la Fuente CONCELLEIRO DE OBRAS E SERVIZOS MUNICIPAIS
17/01/2017 | Administración LocalMunicipal
Vilarmaior
Padrón taxa SAF libre concorrencia decembro 2016

Mediante Decreto da Alcaldía de data do 12 de xaneiro de 2017 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de decembro de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 12 de xaneiro de 2017. O ALCALDE, Carlos Vázquez Quintián
17/01/2017 | Administración LocalMunicipal
Ferrol
Planeamento e Xestión
Edicto da aprobación inicial do proxecto de expropiación por taxación conxunta dos bens e dereitos necesarios para a execución parcial da urbanización das rúas Basanta e Espiño, con valoración actualizada a decembro de 2016

Rúa María 52-54, 5ª pranta Teléfono: 981.944.062 15402 FERROL A Xunta de Goberno Local, na sesión que tivo lugar o día 26 de decembro de 2016, acordou a aprobación inicial do proxecto de expropiación por taxación conxunta dos bens e dereitos necesarios para a execución parcial da urbanización das rúas Basanta e Espiño, con valoración actualizada a decembro de 2016, e outros acordos complementarios, e facer as publicacións e notificacións regulamentarias. Consonte ao disposto no artigo 118 da Lei 2/2016, do 10 febreiro, do Solo de Galicia, o expediente exponse ao público polo prazo dun mes, contado a partir do día seguinte á inserción no Diario Oficial de Galicia, para aquelas persoas que poidan resultar interesadas formulen as observacións e reclamacións que xulguen convenientes, en particular no que atinxe á titularidade ou valoración dos seus respectivos dereitos, debendo achegar a documentación acreditativa do seu dereito no devandito prazo. O expediente pode consultarse nas oficinas do Negociado de Planeamento e Xestión do Concello de Ferrol, sitas na rúa María, núm.52-54, 5º andar, en horario de 9:00 a 14:00 horas. Para xeral coñecemento, e para os efectos das alegacións oportunas no dito prazo, exponse a seguinte relación de bens e dereitos a expropiar: Ferrol, 10 de xaneiro de 2017. O alcalde Jorge Juan Suárez Fernández
17/01/2017 | Administración LocalMunicipal
Oleiros
Persoal
Publicación do nomeamento de persoal eventual

Por decreto da alcaldía nomeouse como persoal eventual deste Concello á persoa que figura na seguinte relación: O que se publica a efectos do establecido no art.104 da Lei 7/85 de 2 de abril reguladora das bases do réxime local. Oleiros, 05 de xaneiro de 2017 O alcalde Ángel García Seoane
17/01/2017 | Administración LocalMunicipal
Boqueixón
Execución subsidiaria de limpeza de leiras no lugar de Caneda - Loureda

En cumprimento do establecido nos artigos 44 a 46 da Lei 39/2015, do 1 de outubro, reguladora do Procedemento Administrativo Común das Administracións Públicas, ponse en coñecemento de dona Vasilina Gemanaru Illangua, herdeira de don Lorenzo Miguel Nahapetyan Asante, que por Decreto da alcaldía de día 19 de decembro de 2016 resolveuse: 1. Proceder coa execución subsidiaria e en consecuencia coa limpeza de maleza nas leiras número 62 e 63 (tendo en conta que ademais na leira número 63 existe unha construción cuberta de maleza), polígono número 502, do lugar de Caneda - Loureda, propiedade de herdeiros de don Jesús Cotón Canabal.2. Segundo informes económicos a valoración dos traballos de limpeza ascenden a un total de 4.230 euros, que terán que ser aboados polos propietarios/herdeiros de don Lorenzo Miguel Nahapetyan Asante. Devandito gasto deberá aboarse polos propietarios na conta bancaria ES51 2080 - 0320 - 20 - 3110000344 - Abanca, a nome do Concello de Boqueixón.3. Comunicar aos citados propietarios que nun prazo máximo de 5 días, desde o recibo desta notificación, remitan mediante escrito (asinado por todos os herdeiros ou ben por un deles no cal se acredite mediante calquera medio válido en dereito que actúa en nome e representación dos demais ) a correspondente autorización para entrar e proceder coa limpeza de maleza nas leiras número 62 e 63 (tendo en conta que ademais na leira número 63 existe unha construción cuberta de maleza), polígono número 502, do lugar de Caneda - Loureda, así como a xustificación do pago do mencionado importe á conta bancaria que ten o concello, anteriormente citada.4. No caso de non obter a correspondente autorización de entrada para proceder coa limpeza e non aboar o citado importe procederase á execución subsidiaria polo concello e posterior traslado do expediente á Deputación Provincial da Coruña para cóbroo da débeda de 4.230 euros pola vía executiva Contra este acordo, que pon fin á vía administrativa poderán interpoñerse os seguintes recursos: - Con carácter potestativo, recurso de reposición, ante o mesmo órgano que dito o acto, dentro do prazo dun mes contado desde o día seguinte ao da notificación do presente acordo. -Directamente recurso contencioso - administrativo ante o xulgado do contencioso -administrativo, dentro do prazo de dous meses, contados desde o día seguinte ao da notificación do presente acordo, e de conformidade co establecido no artigo 46.4 da Lei 29/98, reguladora da xurisdición contencioso - administrativa. O que se lle traslada a vostede para o seu coñecemento e efectos. Boqueixón, 11 de xaneiro de 2017 O alcalde Manuel Fernández Munín
17/01/2017 | Administración LocalMunicipal
Culleredo
Economía, Facenda e Réxime Interior
Corrección erro anuncio licitación publicado no BOP num 7, de 11 de xaneiro de 2017

Con relación ao anuncio de licitación da obra “Red ciclista del área metropolitana da Coruña: concello de Culleredo” publicado no BOP num.7 de 11 de xaneiro de 2017, detectado un erro nos apartados 4 e 5, comunícase aos interesados nesta licitación que apartado 4. Orzamento base de licitación: onde di “Orzamento (sen IVE) 197,958.80 €. IVE 41,571.35 €. TOTAL 239,530.15 €”, debe dicir: “Orzamento (sen IVE) 212.718,64 €. IVE 44.670,91 €. TOTAL 257.389,55 €” apartado 5. Valor estimado do contrato: onde di “237.550,56 €”, debe dicir “255.262,36 €” A data límite de presentación de ofertas será de 26 días naturais dende a publicación deste anuncio de corrección de erros. Culleredo, 12 de xaneiro de 2017 A concelleira delegada de Réxime Interior, Patrimonio e Contratación Marta María Iglesias Becerra P. D. (Resolución do 19.06.2015, BOP núm.123 do 02.07.2015)
17/01/2017 | Administración LocalMunicipal
Arteixo
Servizos Económicos
Aprobación inicial do orzamento municipal exercicio 2017

Aprobado inicialmente polo Pleno do Concello o orzamento xeral para o exercicio económico de 2017, a plantilla de persoal e a relación de postos de traballo, ao abeiro do disposto no artigo169.1 do RDL 2/2004, de 5 de marzo, polo que se aproba o texto refundido da Lei reguladora das facendas locais e disposicións concordantes, exponse ao público na Intervención deste Concello, polo prazo de quince días hábiles que empezarán a contarse dende o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, que se dirixirán ao Sr. Alcalde-Presidente desta Corporación para a súa resolución polo Pleno. No caso de non presentarse reclamacións, considerarase definitivamente aprobado o orzamento. En Arteixo, o 12 de xaneiro de 2017 Asdo.- Carlos Calvelo Martínez Alcalde-Presidente
17/01/2017 | Administración LocalMunicipal
Cambre
Anuncio de corrección de erro no anuncio nº 2017/59 publicado no BOP da Coruña nº 6 do 10/01/2017

Advertido erro no anuncio nº 2017/59 publicado no BOP A Coruña nº 6 do 10/01/2017, referido á licitación do procedemento aberto, con multiplicidade de criterios de valoración e tramitación documentalmente simplificada, para adxudicar o servizo de grúa e outros servizos especiais de empuxe, arrastre e almacenamento de vehículos no Concello de Cambre, faise constar que, no punto “5. Orzamento base de licitación”, onde pon: “Prezo mensual: - Precio sen IVE: 24.793,39 euros - IVE (21 %): 5.206,61 euros - Total: 30.000,00 euros” Debería poñer: “Prezo anual: - Precio sen IVE: 24.793,39 euros - IVE (21 %): 5.206,61 euros - Total: 30.000,00 euros” A corrección anterior non afecta ao prazo de presentación de ofertas, toda vez que, no mesmo punto 5 do anuncio, se explica seguidamente que “O prezo anual do contrato fíxase en 30.000,00 €, IVE incluido, e o total contractual en 120.000,00 €, IVE incluido” Cambre, 12 de xaneiro de 2017 O Alcalde Oscar A. García Patiño
17/01/2017 | Administración LocalMunicipal
Brión
Anuncio de licitación para instalación de catro máquinas expendedoras e explotación do servizo de vending

a) Organismo: Concello de Brión. b) Dependencia que tramita o expediente: Secretaría.2. Obxecto do contrato: A explotación do servizo de máquinas de venta automática (vending) expendedoras de bebidas, sólidos non perecedoiros e outros produtos, para usuarios do pavillón polideportivo municipal e campo de fútbol de herba artificial, sitos en Pedrouzos –Brión, cunha duración de 2 anos, prorrogables por períodos de 1 ano ata un máximo de 4 anos. a) Tramitación: ordinaria. b) Procedemento: aberto. c) Forma: varios criterios de adxudicación. -. 100 €/ano por máquina. -. 15% da recadación obtida. a) Provisional: Non se esixe. b) Definitiva: 600 euros. a) Entidade: Concello de Brión. b) Domicilio: Praza do Concello núm.1. c) Localidade e código postal: Brión ( A Coruña) 15865. d) Teléfono: 981 887006. e) Telefax: 981 887431. Presentación de ofertas: Os licitadores poderán presentar as proposicións no rexistro xeral do Concello de Brión, de luns a venres, de 9 a 14 horas, no prazo de 15 días naturais contados a partir do día seguinte ao da publicación deste anuncio no Boletín Oficial da Provincia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Brión ou oficina de Correos.8. Perfil do contratante: Páxina web onde figuran as informacións relativas á convocatoria ou onde se poden obter os pregos: www.concellodebrion. gal Brión,12 de xaneiro de 2017 O alcalde José Luis García García
17/01/2017 | Administración LocalMunicipal
A Baña
Taxas subministro auga

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 4º trimestre de 2016, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra estes actos poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica - administrativa ante o órgano económico - administrativo da Comunidade Autónoma de Galicia, no prazo de un mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 31 de marzo de 2017. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 12 de xaneiro do 2017. O Alcalde, José Andrés García Cardeso